ഓണനാളുകളില് പൊലീസിന്റെ പ്രത്യേക സുരക്ഷ തിരുവനന്തപുരം: ഓണദിവസങ്ങളില് പൊലീസിന്റെ പ്രത്യേക സുരക്ഷയായിരിക്കും എല്ലായിടത്തും. അനിഷ്ട സംഭവങ്ങളൊഴിവാക്കാന് കനത്ത സുരക്ഷ ഏര്പ്പെടുത്താന് ഡി.ജി.പി അനില്കാന്ത് നിര്ദ്ദേശം നല്കി. രാത്രികാല പരിശോധന കര്ശനമാക്കും. അടഞ്ഞുകിടക്കുന്ന വീടുകളില് പൊലീസിന്റെ പ്രത്യേക നിരീക്ഷണമുണ്ടാകും. മറ്റ് സംസ്ഥാനങ്ങളില് നിന്ന് എത്തുന്ന മോഷ്ടാക്കള്ക്കെതിരെ ജാഗ്രത കര്ശനമാക്കും. അന്യസംസ്ഥാന തൊഴിലാളികള് താമസിക്കുന്ന പ്രദേശങ്ങളില് പ്രത്യേക പട്രോളിംഗ് ഏര്പ്പെടുത്തും. പൊതുസ്ഥലങ്ങളില് സൈക്കിളിലും ബൈക്കിലുമുള്ള പിങ്ക് പൊലീസ് പട്രോളിംഗ് വ്യാപകമാക്കും. ജനമൈത്രി ബീറ്റിന്റെയും വനിതാ സെല്ലുകളുടെയും പ്രവര്ത്തനം കൂടുതല് ശക്തമാക്കും. കൊവിഡിന്റെ പശ്ചാത്തലത്തില് ഓണക്കാലത്ത് എല്ലാവിധ ആഘോഷങ്ങളും പരമാവധി ചുരുക്കി മാത്രമേ സംഘടിപ്പിക്കാവൂ. സദ്യ മുതലായവ വീടുകള്ക്കകത്ത് ഒരുക്കണം. ബീച്ചുകള്, വിനോദസഞ്ചാരകേന്ദ്രങ്ങള് എന്നിവിടങ്ങളില് എത്തുന്നവര് കൊവിഡ് നിയന്ത്റണങ്ങള് പാലിക്കുന്നുണ്ടെന്ന് ഉറപ്പാക്കണമെന്നും ഡി.ജി.പി നിര്ദ്ദേശിച്ചു.